Kevice

Kevice sú pôvodne samostatná obec v okrese Turčianske Teplice, ktorá bola v roku 1951 pričlenená k obci Bodorová. 

 Dejiny 
Ide o pôvodne zemiansku obec ktorú daroval kráľ Belo IV. šľachticom z Diakovej roku 1265. Tento rod sa odvtedy volá Kevickí. Spomína sa roku 1385 ako  Keuefolua, Keuefolwa, 1403 Keuafalua a 1534 ako Kewicz. Nachádza sa tu zemianska kúria rodu Kevických.

 Kultúra a zaujímavosti 
 Pamiatky 
 Zemianska Kúria, jednopodlažná klasicistická bloková stavba na pôdoryse obdĺžnika s valbovou strechou. Patrila pôvodne zemanovi Šimonovi Kevickému. Fasády kúrie sú členené lizénami s kvádrovaním. Vstup je riešený ako trojosový portikus s trojuholníkovým štítom s tympanónom. Nad oknami sa nachádzajú profilované rímsy. 

 Referencie 

 Zdroj 
 Turistická mapa „Malá Fatra; Veľká Fatra“

Kategória:Bodorová
Kategória:Slovenské obce zaniknuté zlúčením